als_Latn dik_Latn sag_Latn
Tanimë veç e dini nëse lindja juja do të jetënë mënyrënatyrale apo përmes prerjes cezariane. Nëse lindni përmes rrugë vaginale, a keni vendosur për anestezi epidurale?
Gjatë kësaj jave duhet që fëmija juaj të lëshohet me kokë te poshtë. Rreth 96% e rasteve tek gratë që lindin, foshnjat janë me kokë te para, nëse nuk është kështu, ka mundësi që vet gjinekologu ta kthejë manualisht.
Çfarë ndodh me foshnjen tuaj
Ju mbeten vetëm edhe disa javë dhe ndoshta keni filluar që tani t’i numëroni ditët e lindjes. Nuk është aspak çudi, sepse ju dhemb i tërë trupi. Megjtihatë, përveç dhimbjes së shpinës dhe fryerjes së këmbëve, ju do të keni edhe disa shenja që ju paralajmërojnë lindjen e afërt. Nga thimthat e juaja ju rrjedh vazhdimisht një lëng i bardhë dhe i pastërt. Ky është qumështi i parë i nënës, e cila do të ushqejë foshnjen gjatë ditëve të para pas lindjes. Do të vëreni gjithashtu edhe sekrecion të bardhë vaginal të quajtur leukorea. Kjo dukuri është normale gjatë shtatzënisë dhe intensifikohet kur afrohet data e lindjes.
Mitra e zgjeruar i jep presion diafragmës, kështu që e keni vështirë të merrni frymë. Situate do të rregullohet mënjëherë sa foshnja të lëshohet poshtë legenit (zakonisht dy deri tri javë para lindjes). Mundohuni të uleni në mënyrë të drejtë, dhe kur flini vendosni disa jastëqe që të lehtësoni sikletin tuaj.
Këtë javë duhet t’i kushtoni rëndësi ënjtjes. Ënjtja e këmbëve është normale në shtatzëninë e avancuar, por nëse ju hasni ënjtje të fytyrës, dhimbje koke, dhimbje abdominal apo të përziera, konsultohuni me mjekun mënjëherë. Ndoshta bëhet fjalë për pre – eklampsi. Kjo është komplikim gjatë shtatzënisë, që karakterizohet kryesisht nga presioni i lartë i gjakut, proteinat në urinë dhe ënjtje të theksuara. Kjo ndodh tek 5 – 8% e shtatzënive.
Gjithçka rreth foshnjes suaj
Ngjajshëm me ju, edhe foshnja juaj ka ritmin e tij të përditshëm. Do të vëreni se në pjesë të caktuara të ditës do të ndjeni shtypje dhe shkelmime, ndërsa në kohë të caktuara nuk do të ndjeni asnjë lëvizje. Gjithashtu, foshnja ka edhe pozicionin e tij të preferuar në barkun e nënës. Këtë javë, foshnja edhe më shumë plotësohet dhe lëkura e saj gjithnjë e më shumë forcohet.
Sa është foshnja?
Foshnja është rreth 1.800 gram ndërsa ka gjatësi rreth 29 centimetra.
Pyetjet më të shpeshta rreth shtatzënisë
Frikohem shumë nga lindja. A lejohet gjatë lindjes të jetë i pranishëm edhe burri?
Shumica e grave zgjedhin ndonjë lloj forme të përgatitjes për lindjen e foshnjes, për shembull ushtrimet për gra shtatzëna të praktikuara në qendrat shëndetësore apo spitalet e lindjes. Sot, në disa maternitete, edhe burri lejohet që të merr pjesë gjatë lindjes, zakonisht në fazën deri sa zgjat hapja, dhe kur nuk janë ende të nevojshme mamitë dhe mjekët. Pra, shoqëria e partnerit tuaj mund të ndikojë si qetësues dhe mund të jetë shumë inkurajuese. Por, para se të lejoni burrin tuaj në sallën e lindjes, ai duhet të përgatitet për atë çka e pret. Ka burra që nuk janë shumë të sigurtë se mund ta përballojnë aktin e lindjes, gjë që është normale. Por, ata mund ta shohin foshnjen pasi të lindë ajo dhe pasi të pastrohet nga ana e mamive apo motrave medicinale. Përvojat e etërve të cilat kanë marrë pjesë në lindjen e fëmijëve të tyre janë shumë pozitive dhe është vërtetuar se lidhja e tyre emocionale ka qenë shumë e fuqishme me fëmijët e tyre.
Shtatzënia e shumëfishtë
Këtë javë duhet të përfundoni blerjet për fëmijët tuaj. Para së gjtihash, merrni pelena mjaftueshëm që mos të keni nevojë pas kthimit nga materniteti të shetiteni nëpër duqane. Pranë krevatit, duhet të vendosni ndonjë llampë, mundësisht me efekt zvogëlues të ndriçimit. Sepse, gjatë zgjimit natën, është mirë që dhoma të ketë ndriçim të zbehtë dhe të ndjeheni të lirë të lëvizni por edhe njëkohësisht të mos i pengojë drita foshnjes suaj./femra.net/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn